Erika Carlina

Erika Carlina Batlawa Soekri (lahèr tangghâl 10 Agustus 1993) otâbâ sè lebbi èkennal mènangka dhâddhi palakon, moḍèl, sareng sèlèbritas internèt dari bhângsa Inḍonèsia.Puspasari Setyaningrum. "Siapa Erika Carlina? Ini Profil Selebgram dan Artis Pemeran Pabrik Gula" . Kompas. 2025-07-18. Èyaksès 2026-01-17. 

 Kaoḍi'ân awwâlna 
Lahèr è Cilacap è tangghâl 10 Agustus 1993 tor rajâ è Cirebon, sajjhek ghi' ngoḍâ salerana ampon ngaghunghè pangaterro kaangghuy alako è ḍunia entertainment. Maskè ramana terro Erika dhâddhi ḍokter, salèrana lebbi mèlè kaangghuy matekka hajât pangaterrona sampè' salèrana tomana ondhur ka Bandung. Salèrana molaè ajhâr moḍèling è Bandung tor ngallè ka Jakarta è taon 2015 kaangghuy noro' casting. Karèrna molaè kalonta sajjhek tampil dhâddhi kameo è ḍâlem filem Gas Kuy (2021) tor nalèkana dhâddhi moḍèl è Jakarta Fashion Week tor Inḍonèsia Fashion Week è taon 2018.

Salèrana sajen akarèr è ḍunia lakon mènangka dhâddhi Bianca è filem Sakral (2018). Sajjhek ka'rowa, salèrana pas amaèn è pan-saponapan filem akadhi Roma Kaliurang (2022), Srimulat (2022 & 2023), sareng Pabrik Ghulâ.Cynthia Lova. "Film-film yang Dibintangi Erika Carlina". Kompas. 2025-07-19. Èyaksès 2026-01-17. 

 Kontrovèrsi 
È bulân Julè taon 2025, salèrana dhâddhi perhatian orèng bânynya' nalèkana aparèng onèng manabi salèrana nganḍung sabelluna anèka. Salèrana adhâbu manabi kabinan sè ampon èrencanaaghi èpaburung karana salèrana sareng calonna arassa ta' cocok. Maskè toman bânynya' pekkèran tor ngaollè oca' ta' saè ḍâri bânynya' oreng sè lèbur ka sè lakè', salèrana lebbi mèlè kaangghuy pagghun alanjutaghi kahamèlânna tor adhâbu manabi bhâkal tanggung jâwâb atas pèlèânna kasebbhut. Salèrana ngalahèrraghi pottrana sè lu-ghâllu ètangghâl 1 Agustus 2025, lebbi lekkas ḍâri dhâbuna ḍokter sè adhâbu bhâkal lahèr ètangghâl 8 Agustus 2025. Bhâji' lakè' kasebbhut èparèngè asma Andrew Raxy Neil, tor lahèrna panèka èsambut sareng bânnya' oca' salamet ḍâri bânnya' orèng sè lèbur tor sèlèbritas saamponna aparèng onèng lèbât Instagram kalabân nyabâ' foto tanangnga bhâji' sè kènè' pareppa'an negghu' tanangna dhibi'èn.Dewa Ayu Satria Asri Kirana. "Erika Carlina Melahirkan Anak Pertama."  RRI. 2025-08-04. Èyaksès 2026-01-17. 

 Sombher